32001R2163
L 291/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2163/2001 НА КОМИСИЯТА
от 7 ноември 2001 година
относно техническите условия за предаването на статистически данни за автомобилни превози на товари
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1172/98 на Съвета от 25 май 1998 г. за регистрирането за целите на статистиката при автомобилен превоз на товари (1), изменен с Регламент (ЕО) № 2691/1999 на Комисията (2), и по-специално член 5, параграф 2, и член 9 от него,
като има предвид, че:
(1)
В съответствие с член 5, параграф 2 от Регламент (ЕО) № 1172/98, Комисията определя условията за предаване на данни от държавите-членки.
(2)
Необходимо е да се определи формат, в който данните трябва да се предават на Евростат в достатъчно детайли, за да се осигури възможността тези данни да се обработват бързо и с ниски разходи.
(3)
Настоящият регламент не променя статута на променливите, които са посочени като незадължителни в Регламент (ЕО) № 1172/98.
(4)
Мерките, които са предвидени в настоящия регламент, са съгласувани със становището на Комитета по статистическата програма, създаден с Решение 89/382/ЕИО, Евратом на Съвета (3),
ПРИЕ НАСТОЯЩИЯ РЕГЛАМЕНТ:
Член 1
Техническият формат за предаване на данни на Комисията (Евростат) е определен в приложението към настоящия регламент.
Държавите-членки използват този формат за данните, отнасящи се до 2002 базова година и следващите години.
Член 2
Държавите-членки предават на Комисията (Евростат) данните и метаданните, изисквани от настоящия регламент в електронна форма, в съответствие с взаимозаменяемия стандарт, предложен от Комисията (Евростат).
Член 3
Настоящият регламент влиза в сила на 20-тия ден от датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 ноември 2001 година.